’n Tradisionele mokorotlo
Die ontwerp stel voor dat Lesotho vrede met homself en sy bure het. Wit stel vrede voor, blou stel reën voor en groen stel rykdom asook die vermoë om self voedsel te produseer, voor. Die embleem stel die tradisionele Basothohoed voor, die sogenaamde mokorotlo. Dit is ’n nasionale simbool; die nuwe parlementsgebou in Maseru is ook in die vorm van so ’n hoedjie.
Die betekenisse van die kleure is soos volg:
Blou verteenwoordig die hemel of reën.
Groen verteenwoordig voorspoed.
Wit verteenwoordig vrede. Lesotho het die ideologie van vrede sedert die tye van Koning Moshoeshoe I gehad.
Die middelste (wit) baan is groter as die ander twee; die verhouding is 3:4:3. Die hoedmotief neem 92% van die hoogte van die wit baan in beslag. Die Suid-Afrikaanse heraldikus Frederick Brownell het heraldiese advies aan die ontwerper van die vlag van Lesotho verleen.
Nasionale vlag, 1966 tot 1987
Nasionale vlag, 1987 tot 2006
Die tweede vlag is in 1987 aanvaar nadat die Basotho National Party deur middel van ’n staatsgreep aan bewind gekom het. Hierdie vlag toon die tradisionele Sotho-skild, wat beskerming van vrede simboliseer. Die kleure blou, wit en groen op die tweede vlag het dieselfde betekenis as op die huidige vlag.
Koninklike standaard, 1966 tot 1987
Koninklike standaard, 1987 tot 2006
↑ (en) BBC News (2006): Lesotho unfurls ‘peaceful’ flag, URL besoek op 14 Mei 2019.
↑ (en) The Lesotho Government Portal (2006): Senators give new flag green light, URL besoek op 4 Oktober 2006.
↑ (en) Lesotho News (2006): New Parliament Building designed like Basotho hat, URL besoek op 22 Maart 2007.
↑ (en) "Flag Description".
Wikimedia Commons bevat media in verband met Vlae van Lesotho.
(en) "Flag of Lesotho". Encyclopædia Britannica. Besoek op 14 Mei 2019.
Ontsluit van "https://af.wikipedia.org/w/index.php?title=Vlag_van_Lesotho&oldid=2042465"